open-index/open-wikipedia-markdown huggingface dataset:
Սառա Ֆոսթեր

**Սառա Ֆոսթեր** ( ), ամերիկացի դերասանուհի և մոդել, երաժիշտ Դևիդ Ֆոսթերի դուստրը։ Առավել մեծ ճանաչում է ստացել «90210: Նոր սերունդ» երիտասարդական սերիալում Ջեն Քլարկի դերով։

## Կարիերա
Նախկին մոդել Ֆոսթերը ինքն իր դերն է խաղացել *[[HBO]]* հեռուստաալիքի «Անտուրաժ» սերիալում, որտեղ նա սիրավեպ է ունեցել Վինսենթ Չեյզի կերպարի հետ՝ Էդրիան Գրենիեի կատարմամբ։ 2002 թվականին վարել է *«ET On MTV»* ծրագիրը։ Այդ աշխատանքի շնորհիվ նա դեր է ստացել 2004 թվականի «Մեծ գողություն» ֆիլմում, որը նկարահանվել է Էլմոր Լեոնարդի վեպի հիման վրա։ Բացի այդ, դերասանուհին նկարահանվել է *[[Backstreet Boys]]* խմբի *«Shape of My Heart»* երգի երաժշտական տեսահոլովակում։ 2005 թվականին խաղացել է հանցագործության դեմ պայքարող լեսբուհի աղջկա՝ Էնջելա Ռոբինսոնի դերը «Լրտեսներ» ֆիլմում։ 2009 թվականից նկարահանվել է «90210: Նոր սերունդ» սերիալի մի քանի դրվագներում որպես հրավիրված աստղ խաղացել է չարագործ Ջեն Քլարկի դերը։ Ֆոսթերը նաև նկարահանվել է «Հոգեբանություն 9» թրիլլերում, որը նկարահանել է ռեժիսոր Էնդրյու Շորտելը։

2009 թվականին «90210: Նոր սերունդ» սերիալում ստացել է Նաոմի Քլարկի ավագ քրոջ՝ Ջեն Քլարկի դերը։

## Անձնական կյանք
Հանդիպել է Լեոնարդո ԴիԿապրիոյի հետ։

2010 թվականից Սառան ամուսնացած է Թոմի Հաասի հետ։ Ամուսինները ունեն երկու դուստր՝ Վալենտինա Հաասը և Ջոզեֆին Լինա Հաասը։

## Ֆիլմագրություն
### Կինո

### Հեռուստատեսություն

## Ծանոթագրություն

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Դերասանուհիներ այբբենական կարգով
Կատեգորիա:Կինոդերասաններ
Մուլուդ Ֆիրաուն

**Մուլուդ Ֆիրաուն** (իսկական անունը՝ **Լիտ Շաաբան**) (, ), ալժիրցի գրող, ուսուցիչ։ Ֆրանսերենով ալժիրյան գրականության իրատեսական ուղղության հիմնադիր։

## Կենսագրություն
Ծնվել է բերբերական գյուղում՝ Ալժիրի հյուսիսային մասում՝ Ջուր-Ջուրի լեռներում։ Նրա հայրը կաբիլացի ֆելահ էր, երկար տարիներ աշխատել է որպես հանքափոր Ֆրանսիայում։ Ընտանիքի ութ երեխաներից միայն հինգն են ողջ մնացել։ Մուլուդը նրանց երրորդ երեխան էր ու առաջին որդին։ 1910 թվականից հայրը պարբերաբար արտագաղթել է մայրցամաքային Ֆրանսիա՝ ընտանիքի կարիքները հոգալու համար։ 1928 թվականին նա վթարի է ենթարկվել և սկսել է ապրել հաշմանդամության կենսաթոշակով։ Այս ընտանեկան, սոցիալական և մշակութային արմատները գերակշռում են Մուլուդ Ֆիրաունի համար, որն իր առաջին ինքնակենսագրական վեպը վերնագրել է «Աղքատի որդին», և կաբիլյան մշակույթը դարձրել է իր ինքնության կենտրոնական բաղադրիչը։

Ֆիրաունն ավարտել է Թիզի Ուզուի վարժարանը, ապա Բու Զարեհի մանկավարժական ուսումնարանը, 1935-1957 թվականներին ուսանել է Կաբիլիայում։

Ալժիրի անկախության շարժման ակտիվ մասնակից։

Երկրի անկախության հռչակումից 3 օր առաջ սպանվել է զինված գաղտնի կազմակերպության (OAS-) ուլտրաաջ ընդհատակյա ազգայնական ահաբեկչական կազմակերպության անդամների կողմից։

## Ստեղծագործություն
Գրել է ֆրանսերեն։ «Աղքատի որդին» վեպում (1950, ռուս. թարգմ.՝ 1963), «Կաբիլիայի օրերը» նովելների ժողովածուում (1954, ռուս. թարգմ.՝ 1970),«Երկիր և արյուն» էպիկական դիլոգիայում (1953, ռուս. թարգմ.՝ 1965) և «Լեռ տանող ճանապարհը» գործում (1957, ռուս. թարգմ.՝ 1965) վերստեղծել է ժողովրդական կյանքի բնորոշ բնավորություններն ու հանգամանքները երկու համաշխարհային պատերազմների միջև ընկած ժամանակահատվածում՝ 1954 թվականի նոյեմբերի ապստամբության նախօրեին։

1951 թվականին նա նամակագրական կապ է հաստատել Ալբեր Կամյուի հետ։

1972 թվականին հրատարակել է «Տարեդարձ» անավարտ վեպից ակնարկներ, քննադատական հոդվածներ և դրվագներ։ Նա հանդես է եկել ակնարկներով և ժողովրդական կենցաղից պատմություններով, հրապարակախոսական սուր հոդվածներով կրթության անկման, աճող աղքատության, Ալժիրի երիտասարդության ֆրանսիականացման վտանգների մասին։

«Վերջին ուղերձը» (1960) հոդվածում նա մերժել է Ալժիրի խնդրի լուծման ձուլման պլանը, որը առաջարկվել էր Ա. Կամյուին։ Գաղութարարների դեմ ժողովրդի զինված պայքարում Ֆիրաունը տեսել է Ալժիրի ազատության և անկախության միակ ճանապարհը («Օրագիր. 1955—1962», 1962): Նրա «Օրագիր. 1955-1962»-ը Ալժիրի անկախության պատերազմի դառը փաստաթուղթն է։

## Ստեղծագործությունների ընտրանի
* Le Fils du pauvre («Աղքատի որդին»)՝ 1950
* La terre et le sang («Երկիր և արյուն»)՝ 1953
* Jours de Kabylie («Կաբիլիայի օրերը»)՝ 1954
* Les Chemins qui montent («Լեռ տանող ճանապարհը»)՝ 1957
* Les Isefra de Si Mhand Oumhand, 1960
* Journal, 1955—1962
* Lettres à ses amis, 1969
* L’Anniversaire, 1972
* La Cite des Roses, 2008

## Ծանոթագրություններ

## Գրականություն
* Большая советская энциклопедия. — : Советская энциклопедия, 1969—1978.
* Энциклопедический справочник «Африка». / Главный редактор Ан. А. Громыко. — : Советская Энциклопедия, 1986—1987.

## Արտաքին հղումներ
* The Poor Man's Son

Կատեգորիա:Սպանված գրողներ
Կատեգորիա:Բերբեր գրողներ
Կատեգորիա:Ֆրանսալեզու գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Ալժիրցի գրողներ
Եգոր Առաքելյան

**Եգոր Հովսեփի Առաքելյան** (), հայ մանկավարժ։ ՀԽՍՀ վաստակավոր ուսուցիչ (1978): ԽՄԿԿ անդամ (1941): Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Եգոր Առաքելյանը ծնվել է 1919 թվականին Կալինինոյի շրջանի  Սարչապետ գյուղում։ 1938 թվականին ավարտել է Ստեփանավանի միջնակարգ դպրոցը և աշխատանքի անցել Սարչապետ գյուղի միջնակարգ դպրոցում։ 1942 թվականին մեկնել է բանակ, տեղափոխվել նոր կազմակերպվող 409-րդ հայկական հրաձգային դիվիզիայի 684-րդ հրաձգային գնդի հակատանկային վաշտ, որտեղ ընտրվել է կոմերիտական կազմակերպիչ։ 1942 թվականի դեկտեմբերին Առաքելյանը մարտնչել է Մոզդոկի շրջանում, այնուհետև մասնակցել՝ Կովկասի շատ բնակավայրերի ազատագրմանը։

1943 թվականի հունիսին սովորել է քաղաքական աշխատողների դասընթացներում, նշանակվել է 53-րդ հրաձգային դիվիզիայի 12-րդ գնդի կոմերիտական կազմակերպիչ։ 1944 թվականի փետրվարին Կիրովոգրադի մարզի Պերվոմայսկ քաղաքի մոտ Առաքելյանը վիրավորվել է, ապաքինվելուց հետո նշանակվել է 36-րդ գվարդիական հրաձգային դիվիզիայի 104-րդ գնդի 2-րդ գումարտակի կուսակցական կազմակերպիչ։ 1944 թվականի օգոստոսին զորամասը գտնվել է Ռումինիայի Տուրգոն-Ֆորմոս քաղաքի արևելյան շրջանում, որտեղ էլ գրավել է 126-րդ բարձունքը։ Առաքելյանը պարգևատրվել է «Հայրենական պատերազմի» 2-րդ աստիճանի շքանշանով։ Մասնակցել է Հունգարիայի մայրաքաղաք Բուդապեշտի ազատագրմանը և Բալատոն լճի շրջանում տեղի ուեցած մարտերին։

Պատերազմի ավարտից հետո Առաքելյանը լեյտենանտի կոչումով զորացրվել է բանակից։

Որպես ուսմասվար աշխատել է Սարչապետ գյուղի միջնակարգ դպրոցում, մինչև 1979 թվականը՝ դպրոցի տնօրեն։ 1979 թվականին Առաքելյանը անցել է կենսաթոշակի և շարունակել դասավանդել նույն դպրոցում։

Պարգևատրվել է «Պատվո նշան» շքանշանով, Խաչատուր Աբովյանի անվան մեդալով, 1978 թվականին նրան շնորհվել է ՀԽՍՀ վաստակավոր ուսուցչի կոչում։

## Պարգևներ
* ՀԽՍՀ վաստակավոր ուսուցիչ (1978)
* «Պատվո նշան» շքանշան
* Խ. Աբովյանի անվան մեդալ
* Հայրենական մեծ պատերազմի 2-րդ աստիճանի շքանշան

## Ծանոթագրություններ

Կատեգորիա:Դպրոցի տնօրեններ
Կատեգորիա:ՀԽՍՀ վաստակավոր ուսուցիչներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Հայրենական պատերազմի 2-րդ աստիճանի շքանշանակիրներ
F B ճահճագնաց

**F B**, Ճապոնիայի կայսերական բանակի ռազմական մասնագիտացված տրանսպորտային միջոց, զրահատեխնիկա, որը նախատեսված է եղել ճահճային տարածքներն հաղթահարելու համար։ *F B* ճահճագնացը եղել է բանակի կողմից ստեղծված մի շարք մեքենաներից մեկը, որը միտված է եղել մեքենայացումը և շարժունակությունը բարձրացնելու ջանքերին։ Նրան նախորդել է նախատիպը, որը հայտնի էր որպես «S B ճահճագնաց», սակայն այն չափազանց ծանր էր և խոշոր՝ օգտագործման համար։ *F B*-ն *S B*-ի ավելի կարճ և թեթև տեսակն է, և առաջին անգամ փորձարկվել է 1935 թվականին։ Ընդհանուր առմամբ կառուցվել է 146 միավոր *F B*, որով էլ այն դարձել է ճապոնական բանակի կողմից արտադրված այս տիպի տրանսպորտային միջոցների մոդելներից թվով ամենամեծը։ *F B*-ին հաջորդել է չափերով ավելի փոքր *T B* ճահճագնաց հետախուզական մեքենան:

## Մշակում
F B ճահճագնաց զրահամեքենան մշակվել և կիրառվել է ռազմական նպատակներով ճահճային տեղանքը հատելու համար։ Այս մեքենայի զարգացումը կարևոր էր Ճապոնիայի կայսերական բանակի ուժերի մեքենայացման և «կոպիտ տեղանքով տեղափոխվելու ունակության» նպաստման համար։ F B-ն գործի է դրվել 1935 թվականին և ընդհանուր առմամբ կառուցվել էր 146 միավոր։ F B անձնակազմը բաղկացած էր երկու կամ երեք մարդուց։ Փոխադրամիջոցի յուրաքանչյուր կողմում կար ութ ճանապարհային անիվ, իսկ ուղղորդող օղակներին ամրացված էին ռետինե լողակներ, որպեսզի տրանսպորտային միջոցը ճահճում չխորտակվի։ F B-ն նախատեսված է եղել նաև ջրային ճանապարհներով մարդկանց տեղափոխելու համար՝ պայմանավորված շարժիչի շարժահաղորդ լիսեռով։

## S B ճահճագնաց մեքենա
thumb|SB ճահճագնաց զրահամեքենա
S B ճահճային մեքենան եղել է ռազմական ճահճագնացի առաջին նախատիպը, որը մշակվել է որպես ռազմական տրանսպորտ-փոխադրող՝ նախատեսված ճահճային տեղանքի և ջրային ուղիների հատման համար։ Այն նախատեսված է եղել նաև մարդկանց ջրով փոխադրելու համար և ղեկավարվել է շարժիչային լիսեռով։ Կառուցվել է 1933 թվականին։ Այն, ինչպես դրան հաջորդած ճահճային F B մեքենան, ունեցել է ուղեկից օղակներին ամրացված ռետինե լողափուքսեր, որպեսզի կանխվի մեքենայի ընկղմվելը ճահճի մեջ։ S B -ի տարբերությունը F B -ի կառուցվածքից «թրթուրների վրա լողակների» առկայությունն է և կորպուսի տակ գտնվող լրացուցիչ թրթուրները։ S B-ը չի արտադրվել, քանի որ այն համարվել է չափազանց ծանր և երկար. կշիռը՝ 10 տոննա, երկարությունը՝ 10 մ։ Դրանից հետո մշակվել է FB ճահճագնացը՝ S B -ի փորձարկման ընթացքում առաջացած այդ խնդիրները հաշվի առնելով։

## Հետախուզական ճահճագնաց T B
1942 թվականին F B-ի հիման վրա արտադրվել է ոչ մեծ ճահճագնաց մեքենա, որը հայտնի է, որպես T B հետախուզական ճահճագնաց։ Այն կշռում էր 1,8 տոննա։ Ընդհանուր առմամբ  արտադրվել է 53 մեքենա։

## Նշումներ

## Ծանոթագրություններ


## Արտաքին հղումներ
* Taki's Imperial Japanese Army Page - Akira Takizawa
* 

Կատեգորիա:Զենք այբբենական կարգով
Կատեգորիա:Զրահատեխնիկա
Կատեգորիա:Ճապոնական զենքեր
Կատեգորիա:Միցուբիշի
Օրել Նիկոլե

**Օրել Նիկոլե** (, ), շվեյցարացի ֆլեյտահար և մանկավարժ։

## Կենսագրություն
Ծնվել է 1926 թվականի հունվարի 22-ին Նյոշատելում (Շվեյցարիա)։

Արժանացել է Փարիզի կոնսերվատորիայի առաջին մրցանակի (1947), երկու անգամ ստացել է Ժնևում կատարողների միջազգային մրցույթի մրցանակ (1942, 1948)։ 1950-1959 թվականներին եղել է Բեռլինի ֆիլհարմոնիկ նվագախմբի առաջին ֆլեյտահարը, ուր նրան հրավիրել էր Վիլհելմ Ֆուրտվենգլերը։

Օրել Նիկոլեն մահացել է 2016 թվականի հունվարի 29-ին Ֆրայբուրգ իմ Բրայսգաուում (Գերմանիա)։

## Ստեղծագործական կապեր
Ծավալել է համերգային լայն գործունեություն։ Ելույթ է ունեցել անսամբլում Բորիս Բերմանի, Հայնց Հոլիգերի, Քրիստիանա Ժակոտեի, Թոմաս Դեմենգայի և այլոց հետ։

## Մանկավարժական գործունեություն
Ստացել է Բեռլինի կոնսերվատորիայի պրոֆեսորի կոչում (1952-1965)։ Վարել է վարպետության դաս Ֆրայբուրգի երաժշտության բարձրագույն դպրոցում (1965-1981)։ Նրա հայտնի աշակերտների թվում է եղել Իրենա Գրաֆենաուերը։

## Ճանաչում
Օրել Նիկելոին ստեղծագործություններ են նվիրել Տորու Տակեմիցուն, Դյորդ Լիգետին, Էդիսոն Դենիսովը։

## Ծանոթագրություններ

## Արտաքին հղումներ
* Aurèle Nicolet

Կատեգորիա:Շվեյցարացի երաժիշտներ
Կատեգորիա:Շվեյցարացի մանկավարժներ
Կատեգորիա:Երաժշտական մանկավարժներ
Ինգիբյորգ Բյառնասոն

**Ինգիբյորգ Բյառնասոն** (իսլ.՝ Ingibjörg H. Bjarnason, ), իսլանդացի քաղաքական գործիչ, սուֆրաժիստ, մանկավարժ, մարմնամարզուհի։ Առաջին կինը, որը դարձել է Ալտինգի՝ Իսլանդիայի խորհրդարանի անդամ։

## Վաղ տարիներ և կրթություն
Ինգիբյորգ Բյառնասոնը ծնվել է 1867 թվականի դեկտեմբերի 14-ին Տինգեյրի քաղաքում և եղել է վաճառական Հակոն Բյառնասոնի և Յոհաննա Քրիստինա Տորիսդոտիրի (Þorleifsdóttir) հինգ երեխաներից մեկը։ Հոր մահվանից հետո Ինգիբյորգը մեկնել է Ռեյկյավիկ, որտեղ ընդունվել է Կանանց քոլեջ (*Kvennaskólinn*)։ Քոլեջն ավարտելուց հետո՝ 1882 թվականին, տեղափոխվել է Դանիա, սկսել է զբաղվել մարմնամարզությամբ և դարձել իսլանդացի առաջին մարմնամարզուհին։ Հետագայում Ինգիբյորգը վերադարձել է Ռեյկյավիկ և 1893 թվականին սկսել է աշխատել որպես մարմնամարզության մարզիչ դպրոցներից մեկում։ 1902 թվականին Բյառնասոնը աշխատանքի է ընդունվել Կանանց քոլեջում որպես ուսուցիչ և չորս տարի անց դարձել է քոլեջի տնօրեն։ Այդ պաշտոնն Ինգիբյորգն զբաղեցրել է մինչև կյանքի վերջը։

## Քաղաքական կարիերա
Բյառնասոնն սկսել է ակտիվորեն մասնակցել կանանց ազատագրման համար մղվող պայքարին դեռ Իսլանդիայում 1894 թվականին։ Նա ընտրվել է կոմիտեի ղեկավար, որը  1930 թվականին սեփական միջոցներով կառուցել է Ազգային հիվանդանոցը (*Landspítali*) ի պատիվ սուֆրաժիստների հաղթանակի։ 1922 թվականին Բյառնասոնը ընտրվել է որպես Իսլանդիայի խորհրդարանի անդամ։ 1924 թվականին Ինգիբյորգը դարձել է Իսլանդիայի պահպանողական կուսակցության անդամ (*Íhaldsflokkurinn*) և մնացել է կուսակցության կազմում մինչև 1927 թվականը։

## Կարիերան քաղաքականությունից հետո
Քաղաքական կարիերայի ավարտից հետո Բյառնասոնը շարունակել է ակտիվորեն մասնակցել Կանանզ ազատագրման շարժմանը։  1930 թվականին Ինգիբյորգը դարձել է կանանց *Kvenfélagasambands Íslands* կազմակերպության նախագահ։ Բյառնասոնի գործունեությունը հաճախ քննադատվել է Պահպանողական կուսակցությանն աջակցելու, տնայնագործության դպրոցների ստեղծման պատճառով։ Որոշ ֆեմինիստներ նույնպես համաձայն չեն եղել Ինգեբյորգի հետ, որ կանայք հասել են լիակատար հավասարության՝ ստանալով ընտրելու իրավունք 1915 թվականին։

1928 թվականից մինչև 1932 թվականը Բյառնասոնն աշխատել է Ազգային բանկի կոմիտեում (*Landsbanki*), եղել է Իսլանդիայի կրթության հարցերով խորհրդի անդամ 1928 թվականից մինչև 1934 թվականը։

## Անձնական կյանք
Ինգիբյորգ Բյառնասոնը երբեք չի ամուսնացել և երեխաներ չի ունեցել։

## Մահ և ժառանգության
Ինգիբյորգ Բյառնասոնը մահացել է 1941 թվականի հոկտեմբերի 30-ին։

2011 թվականին Ռեյկյավիկի քաղաքային խորհրդում անցկացվել է քվեարկություն, որպեսզի կանգնեցվի Ինգիբյորգ Բյառնասոնի արձանը։ 2012 թվականի հուլիսին Անտինգում անցկացվել է Բյառնասոնի՝ խորհրդարանի անդամ դառնալու իննսունամյակին նվիրված հանդիսավոր միջոցառում։

## Ծանոթագրություններ

Կատեգորիա:20-րդ դարի քաղաքական գործիչներ
Կատեգորիա:Իսլանդացի քաղաքական գործիչներ
Կատեգորիա:Սուֆրաժիստներ
Կատեգորիա:Ֆեմինիստներ
Նեա Կալիկրատիա

**Նեա Կալիկրատիա** (հուն.՝ *Νέα Καλλικράτεια*)**,** քաղաք Խալկիդիկիում, հիմնադրվել է 1922 թվականին Կալիկրատիա քաղաքից գաղթած հույն-թուրքական բնակչության փոխանակումից հետո։ Ներկայումս այն Նեա Պրոպոնտիդաս մունիցիպալ շրջանն է (Օրենք 3852/2010, Ծրագիր «Կալիկրատիս»)։ Եկեղեցին ենթարկվում է Կասսանդրիայի թեմին, հովանավորը Պարասկևա Սերբականն է։ 2001 թվականի մարդահամարի տվյալներով բնակչության թիվը կազմել է 6204։

## Պատմություն
Կարող է թվալ, որ ներկայիս Նեա Կալիկրատիայի տարածքը բնակեցված է եղել նեոլիթի դարաշրջանից, բայց ոչ։ Հնէագետները հայտնաբերել են տապանաքար, որտեղ պատկերված է աղջիկ՝ ձախ ձեռքում աղավնի։ Այն պահվում է Սալոնիկի հնագիտական թանգարանում։

Ժամանակակից Նեա Կալիկրատիան հիմնադրվել է 1922 թվականին։ Կալիկրատիայից (Թրակիա) փախստականները հույն-թուրքական բնակչության փոխանակման ընթացքում բնակություն են հաստատել Աթոսում՝ Քսենոֆոն վանքի հողերի տարածքում։

## Կլիմա
Նեա Կալիկրատիան ունի չափավոր կլիմա։ Տարեկան միջին ջերմաստիճանը 17&nbsp;°C է։ Ամենատաք ամիսը հուլիսն է, երբ միջին ցուցանիշը 30&nbsp;°C է, իսկ ամենացուրտ ամիսը հունվարն է (միջին ջերմաստիճանը՝ 6&nbsp;°C): Տեղումների տարեկան միջին քանակը 728 միլիմետր է։ Ամենաանձրևոտ ամիսը դեկտեմբերն է (տեղումների միջին քանակը 113 մմ), ամենաչոր ամիսը՝ օգոստոսը՝ 18 մմ միջին ցուցանիշով։

## Հասարակություն
### Ընդհանուր բնութագիր
Բնակիչների հիմնական զբաղմունքներն են զբոսաշրջությունը, ձկնորսությունը և գյուղատնտեսությունը։

### Կրթություն
Քաղաքում կա 3 մանկապարտեզ, 2 տարրական դպրոց, 1 գիմնազիա, 1 լիցեյ։

### Առողջապահություն
Նեա Կալիկրատիայում առկա է առողջապահության կենտրոն։

## Սպորտ
Քաղաքն ունի մարզական ակումբ՝ հանդբոլի, բասկետբոլի և վոլեյբոլի բաժիններով։

## Տնտեսություն
### Սպասարկում և առևտուր
Քաղաքում տեղակայված են LIDL, Masoutis և Discount Markt ցանցերի մթերային խանութներ։ Կան նաև տեղական խանութներ (օրինակ, KREATON): Քանի որ Նեա Կալիկրատիան զբոսաշրջային քաղաք է, այնտեղ կան հուշանվերների խանութներ, ավելի քան 100 հյուրանոց և շուրջ 20 ռեստորան։ Ամենահայտնի ռեստորաններն են «Դելֆիններ» պանդոկը և «Անտոնիի հյուրը»։ Երեքշաբթի օրը քաղաքում տեղի է ունենում տոնավաճառ, որտեղ տեղացիները վաճառում են հագուստ, բանջարեղեն, մրգեր, ծովամթերք, հուշանվերներ և այլն։ Քաղաքում կա նաև KEP՝ ռուսական МФЦ-ի նմանօրինակը։

### Հաղորդակցություն
Նեա Կալիկրատիայում է գտնվում OTE հունական խոշորագույն հեռահաղորդակցական ընկերության գրասենյակը։

## Տեսարժան վայրեր
Նեա Կալիկրատիայի գլխավոր տեսարժան վայրը Սուրբ Պարասկևայի տաճարն է։ Այն հաճախ պատկերվում է քաղաքին նվիրված հուշանվերներում։ Տաճարը գտնվում է զբոսաշրջային գլխավոր փողոցի հարևանությամբ։ Ամեն երեկո տաճարում պատարագներ են մատուցվում, որոնց մասնակցում են մեծ թվով տեղացի բնակիչներ։

## Ծանոթագրություններ

## Արտաքին հղումներ
* Πληροφορίες για το Δήμο Καλλικράτειας από το ΤΕΔΚ Χαλκιδικής 
* Ιστοσελίδα Δήμου Προποντίδας που υπάγεται η κωμόπολη

Կատեգորիա:1922 թվականին հիմնադրված բնակավայրեր
Կատեգորիա:Բնակավայրեր այբբենական կարգով
Կատեգորիա:Հունաստանի քաղաքներ
Քեն (տիկնիկ)

**Քեն** (), ամերիկյան Mattel ընկերության կողմից ստեղծված խաղալիք, Բարբի տիկնիկի ընկերը։ Թողարկվել է 1961 թվականին (Բարբին՝ 1959 թվականին)։ Նրան անվանել են Ռութ Հենդլերի (Mattel-ի համահիմնադիր) որդու անվամբ։ Ամբողջական անունը՝ Քեն Քարսոն։

## Նկարագրություն
Առաջին տարբերակում (1961 թվական) Քենը մազերի կարճ ոզնի կտրվածքով էր, իսկ հասակը 12 դյույմ էր (30 սմ)։ «U.S. News and World Report» ամսագրի նկարագրությամբ՝ բնօրինակ տարբերակում Քենը եղել է «կարմիր շալվարով նիհար բուսաբան»։

2004 թվականին Քենը դուրս է բերվել տեսականուց, սակայն 2006 թվականին վերադարձվել է՝ պայմանավորված սպառողական պահանջարկով։

Երբ 1990-ական թվականների վերջին Սեյլեմում հիմնադրվել է խաղալիքների ազգային փառքի սրահը, Բարբի տիկնիկն ընդգրկվել է առաջին խմբաքանակում, իսկ Քենը՝ ոչ։ Տեղեկանալով ներառվածների թվում Քենի և Միսթր Կարտոֆիլե գլխի բացակայության մասին՝ մոտակայքում գտնվող Վիլլամետի համալսարանի ուսանողները բողոքի ակցիա են կազմակերպել՝ հագնելով իրենց սիրելի հերոսների հագուստները։ Սակայն հաջորդ խմբաքանակում, որը հայտարարվել է 1999 թվականի նոյեմբերին, Քենը և Միսթր Կարտոֆիլե գլուխը կրկին չեն ընդգրկվել։

## Ծանոթագրություններ

Կատեգորիա:Տիկնիկներ
Կատեգորիա:Կերպարներ այբբենական կարգով
Կատեգորիա:1961 հայտնված արտադրանքներ
Պաուլինա Մուստերս

**Պաուլինա Մուստերս** (, ), Նիդերլանդների քաղաքացի, որը 23 դյույմ (58 սանտիմետր) հասակ է ունեցել, գրանցվել է Գինեսի ռեկորդների գրքում՝ որպես մարդկության պատմության ընթացքում ամենացածրահասակ կինը, որի մասին հավաստի տեղեկություններ կան։

## Կենսագրություն
Ծնվել է Նիդերլանդների Հյուսիսային Բրաբանտ նահանգի Օսսենդրեխտ գյուղում 1876 թվականի փետրվարի 26-ին։ Ունեցել է երկու եղբայր և վեց քույր։ Ծնվելու ժամանակ նրա հասակը կազմում էր մոտ 12 դյույմ (30,5 սանտիմետր), այսինքն՝ հետագա կյանքի ընթացքում այն աճել է ավելի քիչ, քան կրկնակի։ Մարմնի քաշը երեք տարեկանում չի գերազանցել 9 ֆունտը, այսինքն՝ 1.36 կիլոգրամ։

Նա հանրության առջև հայտնվել է շատ վաղ տարիքից և շուտով սկսել է ելույթ ունենալ՝ պարեր և ակրոբատիկայի արվեստ սովորելով։ 19-րդ դարի վերջին եվրոպական հասարակությունում նա որոշակի ճանաչում է ունեցել *«Արքայադուստր Պոլին»* բեմական կեղծանվամբ և ելույթ է ունեցել նաև գերմանական կայզերի և Նիդերլանդների թագուհի Էմմայի առջև։ Նրան նկարագրել են որպես քաղաքավարի, հանգիստ ու նուրբ կին։

Իր կարիերայի ընթացքում նա հյուրախաղերով այցելել է Բելգիա, Ֆրանսիա, Գերմանիա և Անգլիա, իսկ 1894 թվականին՝ Ամերիկայի Միացյալ Նահանգներ։ Նույն տարում նա Նյու Յորքի Պրոկտորի թատրոնում առաջնելութել է ամանորյա տոների ժամանակ։ Երկու ամիս անց՝ 1895 թվականի փետրվարի 15ին, նա մահացել է 18 տարեկանում թոքաբորբի և մենինգիտի համադրության պատճառով։ Մահվան պահին կշռել է 3,86 կգ։

## Ծանոթագրություններ

## Գրականություն
* *Guinness Book of Records 2005* ISBN 0-85112-192-6

## Արտաքին հղումներ
* TheHumanMarvels.com: ''Pauline Musters, the Little Princess''

Կատեգորիա:Գինեսի գրքի ռեկորդակիրներ
Կատեգորիա:Թոքաբորբից մահացածներ
Կատեգորիա:Կրկեսի դերասաններ‏
Կատեգորիա:Բնօրինակում անաղբյուր հոդվածներ
Մերուժան Մարգարյան

**Մերուժան Գրիգորի Մարգարյան** (), ազատամարտիկ։ Հայկական գյուղատնտեսական ինստիտուտի ուսանողական կամավորական ջոկատի հրամանատար և «Արցախին օգնություն» բարեգործական միության նախագահ (1988)։ Մանկավարժական գիտությունների թեկնածու (1979), դոցենտ (1991)։ Սպորտի վարպետ, դասական ոճի ըմբշամարտի ՀԽՍՀ և ԽՍՀՄ բազմակի չեմպիոն։

## Գործունեություն
Մերուժան Մարգարյանը ծնվել է Թալինի շրջանի (այժմ՝ ՀՀ Արագածոտնի մարզում) Աշնակ գյուղում։ 1958-1961 թվականներին ծառայել է ԽՍՀՄ ԶՈՒ-ում։ 1968 թվականին ավարտել է Ֆիզիկական կուլտուրայի հայկական պետական ինստիտուտը։ Մասնակցել է բազմաթիվ առաջնությունների, իսկ 1965 թվականին դարձել է ԽՍՀՄ ըմբշամարտի չեմպիոն՝ արժանանալով ոսկե մեդալի։ 1968 թվականից աշխատել է Հայկական գյուղատնտեսական ինստիտուտում, 1991 թվականից եղել է ֆիզիկական դաստիարակության ամբիոնի վարիչի տեղակալ։

1988-1994 թվականներին մարդասիրական օգնություն է առաքել Արցախ, ուսանողական կամ ՀՀԴ կուսակցության Թալինի կամավորական ջոկատների կազմելուն մասնակցել ԼՂՀ Հադրութի (Ծամձոր, Խծաբերդ, Ջրաբերդ), Ֆիզուլիի ինքնապաշտպանական և ազատագրական մարտերին։ Մահացել է 1994 թվականին, Արցախի Ֆիզուլիի շրջանի Կարախանբեկլու գյուղում։

## Հիշատակ
Աշնակի միջնակարգ դպրոցում Մարգարյանի անունով կոչվել է դասարան, գյուղում տեղադրված է նրա հիշատակը հավերժացնող հուշահամալիր (քանդակագործ՝ Հ. Դավթյան, ճարտարապետ՝ Մ. Հարությունյան)։

## Պարգևներ
Հետմահու պարգևատրվել է ՀՀ «Արիություն» և ԼՂՀ «Մարտական ծառայություն» մեդալներով։

## Գրականություն
* Հակոբյան Ս., Գոտեմարտ, Ե., 1994, Մուրադյան Ա., Ձոն թալինյան ազատամարտիկներին, Ե.. 1999։

## Ծանոթագրություններ

Կատեգորիա:Հայ ազատամարտիկներ
Կատեգորիա:Մանկավարժական գիտությունների թեկնածուներ
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
Լյուք Գրայմս

**Լյուք Գրայմս** (, ), կինոյի և հեռուստատեսության ամերիկացի դերասան։ Հանրությանը հայտնի է հատկապես «Դիպուկահարը» ֆիլմում և «Մոխրագույնի հիսուն երանգները» ֆիլմաշարում խաղացած դերերով։

## Կենսագրություն
Լյուք Տիմոտի Գրայմսը ծնվել է 1984 թվականի հունվարի 21-ին Դեյթոն քաղաքում (Օհայո նահանգ)։ Մայրը Էնջի Գրայմսն է (մինչև ամուսնությունը՝ *Բարքեր*), հայրը՝ սուրբ Ռենդի Գրայմսը։ Լյուքն ունի երեք ավագ եղբայր և քույր։

2002 թվականին Լյուքն ավարտել է Դայթոնի քրիստոնեական ավագ դպրոցը, այնուհետև մեկնել է Նյու Յորք, որտեղ ավարտել է Դրամատիկական արվեստի ամերիկական ակադեմիան։

Դերասանի առաջնելույթը լայն էկրանին կայացել է 2006 թվականին «Բոլոր տղաները սիրում են Մենդի Լեյնին» կինոնկարով, 2009 թվականից սկսել է նկարահանվել հեռուստասերիալներում։

## Մրցանակներ և անվանակարգեր
* 2008` Բրեկինրիջում տեղի ունեցած կինոփառատոնին «Երկրորդ պլանի լավագույն դերասան» անվանակարգում արժանացել է «Լավագույնը փառատոնին» մրցանակին «Արծիվների պատերազմ» ֆիլմում խաղացած դերի համար։

## Ընտրյալ ֆիլմագրություն
### Լայն էկրան
* 2006 - Բոլոր տղաները սիրում են Մենդի Լեյնին / *All the Boys Love Mandy Lane* - Ջեյք
* 2008 - Կրթության նախարարի սպանությունը / *Assassination of a High School President* - Մարլոն Պյացա
* 2012 - Պատանդուհի 2 / *Taken 2* - Ջեյմի
* 2013 - Սպասումը / *The Wait* - Բեն
* 2014 - Դիպուկահարը / *American Sniper* - Մարկ Լի
* 2015 - Մոխրագույնի հիսուն երանգները / *Fifty Shades of Grey* - Էլիոտ Գրեյ
* 2015 - Այն ամենն, ինչ ես ունեմ / *Freeheld* - Թոդ Բելկին
* 2015 - Ընդմիշտ / *Forever* - Չարլի
* 2016 - Հրաշալի յոթնյակը / *The Magnificent Seven* - Թեդի Կյու
* 2017 - Հիսուն երանգով ավելի մուգ / *Fifty Shades Darker* - Էլիոտ Գրեյ
* 2018 - Ազատության հիսուն երանգները / *Fifty Shades Freed* - Էլիոտ Գրեյ

### Հեռուստատեսություն
* 2009-2010 - Եղբայրներ և քույրեր /  *Brothers & Sisters* - Ռայան Լաֆֆերտի (35 դրվագում)
* 2013 - Իրական արյուն / *True Blood* - Ջեյմս (6 դրվագ)
* 2018 - Յելոուսթոն / *Yellowstone* - Քեյսի Դաթոն ()

## Ծանոթագրություններ

## Արտաքին հղումներ
* Պաշտոնական կայք 
* Լյուք Գրայմս  *[[Facebook]]-ում
* [https://www.instagram.com/lukegrimesupdates/ Լյուք Գրայմս]  *Instagram-ում
* Լյուք Գրայմսի հայտնի տեսահոլովակները *[[YouTube]]-ում
* [https://fancy-journal.com/celebrities/vsjo-o-znamenitostyakh/12869-lyuk-grajms-biografiya-i-lichnaya-zhizn Լյուք Գրայմսի կենսագրությունը և անձնական կյանքը]  *fancy-journal.com կայքում* 
* [http://50xgrey.ru/aktery/luke-grimes.html Լյուք Գրայմսի կենսագրությունը]  *50xgrey.ru կայքում''

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Իմրան Նազար Հոսեյն

**Իմրան Նազար Հոսեյն** (**Շեյխ Իմրան Հոսեյն**, ), իսլամ փիլիսոփա, գիտնական և հեղինակ՝ մասնագիտացած իսլամական կատարածաբանության, համաշխարհային քաղաքականության, տնտեսագիտության, ժամանակակից սոցիալ-տնտեսական և քաղաքական խնդիրների բնագավառներում, միջազգային հարցերի մասնագետ։ «Երուսաղեմը Ղրիմում» գրքի հեղինակն է։

## Կենսագրություն
Իմրան Նազար Հոսեյնը ծնվել է 1942 թվականի կարիբյան Տրինիդադ կղզում։ Նրա նախնիները Հնդկաստանից այնտեղ ներգաղթել էին որպես վարձու աշխատողներ։

Ավարտել է Կարաչիի Ալիմիյա ինստիտուտը, սովորել է նաև մի շարք բարձրագույն ուսումնական հաստատություններում, ներառյալ Կարաչիի, Արևմտյան Հնդկաստանի, Ալ-Ազհարի համալսարաններում, Ժնևի միջազգային հարաբերությունների ինստիտուտում։ Որոշ ժամանակ նա եղել է Տրինիդադի և Տոբագոյի արտաքին գործերի նախարարության աշխատակից, սակայն 1985 թվականին թողել է այդ աշխատանքը, որպեսզի իր կյանքը նվիրի իսլամի առաքելությանը։

Իմրան Նազար Հոսեյնը տասը տարի ապրել է Նյու Յորքում, որտեղ աշխատել է որպես Մեծ Նյու Յորքի իսլամական կազմակերպությունների միացյալ կոմիտեի իսլամական հետազոտությունների տնօրեն։ Իսլամի մասին դասախոսել է ամերիկյան և կանադական շատ համալսարաններում, քոլեջներում, եկեղեցիներում, սինագոգերում, բանտերում և հասարակական շենքերում։ Նա նաև քրիստոնյա և հրեա գիտնականների հետ մասնակցել է բազմաթիվ միջկրոնական երկխոսությունների՝ այդպիսով ներկայացնելով իսլամը ԱՄՆ-ում։ Որոշ ժամանակ նա Լոնգ Այլենդի Դար ալ-Ղուրան մզկիթում ծառայել է որպես իմամ։ Նա նաև ղեկավարել է Ջումա’ա ամենշաբաթյա աղոթքները և տասը տարի շարունակ ամեն ամիս քարոզել է Մանհեթենում Միավորված ազգերի կազմակերպության կենտրոնակայանում։

Նա Կարաչիի Ալիմիյա ինստիտուտի նախկին ռեկտոր է, Կարաչիի Համաշխարհային իսլամական կոնգրեսի հետազոտությունների տնօրեն, Մայամիում Իսլամական հետազոտությունների և կրթության ինստիտուտի տնօրեն, Հյուսիսային Ամերիկայում «Տանզիմ-ե-Իսլամի» քարոզչական առաքելության տնօրեն։

1971 թվականին՝ Ալիմիյա ինստիտուտն ավարտելուց հետո, Իմրան Նազար Հոսեյնն ակտիվորեն և շարունակաբար ճանապարհորդել է աշխարհում՝ դասախոսելով իսլամի մասին։ Նա ավելի քան տասը գրքերի հեղինակ է։ «Երուսաղեմը Ղուրանում. իսլամական տեսակետ Երուսաղեմի ճակատագրի մասին» գիրքը նրա բեսթսելլերն է՝ թարգմանված աշխարհի շատ լեզուներով։

## Մատենագրություն
* Ոսկե դինար և արծաթե դիրհամ. իսլամը և փողի ապագան (*«Gold Dinar and Silver Dirham: Islam and the Future of Money»*)

## Ծանոթագրություններ

## Արտաքին հղումներ
* About Imran Nazar Hosein
* Sheikh Imran Hosein: Islam and the West 
* Москва — это Рим
* Срочное сообщение для татар, живущих в Крыму (русский перевод)
* Второе обращение к крымским татарам
* 
* Полное выступление шейха Имрана Хосейна в Белградском университете в декабре 2017 г.

Կատեգորիա:Հակասիոնականություն
Կատեգորիա:Նոր հակասեմություն
Կատեգորիա:Հրապարակախոսներ
Կատեգորիա:Փիլիսոփաներ այբբենական կարգով
Կատեգորիա:Իսլամական կրոնական առաջնորդներ
Էնն-Մարի Թոմասսեն

**Էնն-Մարի Կատարինե Թոմասսեն** (, ), ֆիննա-ուգրական սամի ժողովրդի ներկայացուցիչ, քաղաքական գործիչ և ուսուցչուհի։ Լինելով նորվեգական սամիական ասոցիացիայի և սամիական խորհրդարանական խորհրդի անդամ՝ 2001 - 2005, 2005 - 2009,  2013 - 2017 թվականներին եղել է Նորվեգիայում սամիական խորհրդարանի անդամ։ Թոմասսենն Օսլոյի սամիական մանկապարտեզներում սամիացի դաստիարակների ներգրավման ակտիվ կողմնակից է եղել։

## Կենսագրություն
Ծնվել է Նորվեգիայի Սալտեն շրջանի Համարեյ համայնքում 1964 թվականի ապրիլի 18-ին, սակայն հասակ է առել Թրոմս ֆյուլքեյի Սքոնլան կոմունայի տարբեր վայրերում։ 2009 թվականի դրությամբ բնակվում է Սանդմարկում և Ռենսայում։

Թրոնդենեսում տարրական դպրոց հաճախելուց հետո 1980–1985 թվականներին Հարսթադում և Նարվիքում ուսանել է ավագ դպրոցում։ Ուսումնառությունն ավարտել է Թրոմսյոյի համալսարանում դասավանդելով (1995), մասնագիտացել սամիերենում (1996)։  1995 թվականից ի վեր դասավանդում է Սքոլանում և Թջելսունդում։ 1989 թվականին անդամագրվել է սամիական Inna ja Biras ասոցիացիային ու  1992 - 1994 թվականներին եղել դրա ղեկավարը։ Նա նաև աշխատում է մի շարք այլ խորհուրդներում և կոմիտեներում, այդ թվում՝ Սանդստանդի դպրոցական երգչախումբը, Սանթորի մարզական միությունը և Bygdeutviklingsselskap շինարարության զարգացման ընկերությունը։

Ապրում է զուգընկերոջ՝ Ստեն Ջեյքոբ Օլսենի հետ։ Ունի չորս երեխա՝ Թոմը (1986), Հենրիկը (1994), Մայան (1998) և Սինան (1999)։ Սահուն տիրապետում է սամիերենին ու նորվեգերենին։

## Ծանոթագրություններ

Կատեգորիա:1964 ծնունդներ
Կատեգորիա:Ապրող անձինք
Կատեգորիա:Նորվեգացի մանկավարժներ
Կատեգորիա:Նորվեգիայի քաղաքական գործիչներ
Քլեր Ռիչարդս

**Քլեր Էն Ռիչարդս** (, ), անգլիացի երգչուհի, երգահան և պարուհի։

## Կենսագրություն
Քլեր Էն Ռիչարդսը ծնվել է 1977 թվականի օգոստոսի 17-ին Հիլինգդոնում (Միդլսեքս կոմսություն, Անգլիա, Մեծ Բրիտանիա)։

## Կարիերա
Քլերն իր երաժշտական կարիերան սկսել է 1997 թվականի՝ դառնալով «Steps» երաժշտական փոփ-խմբի անդամ, որը բաժանվել է 2001 թվականին, սակայն վերամիավորվել է 2011 թվականին։ Խմբի կազմում Ռիչարդսը ձայնագրել է 6 ստուդիական ալբոմ՝ 
* Step One (1998)
* Steptacular (1999)
* Buzz (2000)
* Gold: Greatest Hits (2001)
* Another You Another Me (2002)
* Light Up the World (2012)։

## Անձնական կյանք
* 2003-2005 թվականներին Քլերն ամուսնացել է Մարկ Ուեբի հետ։
* 2008 թվականի նոյեմբերի 1-ից Քլերը երկրորդ անգամ ամուսնացել է Ռիս Հիլի հետ։
** Ամուսիններն ունեն երկու երեխա որդին՝ Չարլի Հիլը (ծնվ. 08.05.2007) և դուստրը՝ Դեյզի Հիլը (ծնվ. 29.12.2009)։

## Ծանոթագրություններ

## Արտաքին հղումներ
* Մայլին Քլասի պաշտոնական կայքը
* 

Կատեգորիա:Անգլիացի երգչուհիներ
Կատեգորիա:Բրիտանացի երգահաններ
Կատեգորիա:Բրիտանացի երգիչներ
Կատեգորիա:Սոպրանոներ
Մովսես Սիմոնյան

**Մովսես Միքայելի Սիմոնյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Մովսես Սիմոնյանը ծնվել է 1916 թվականին Սիսիանի շրջանի Ախլաթյան գյուղում։ Տեղի տարրական, ապա՝ 7-ամյա դպրոցն ավարտելուց հետո տեղափոխվել է Բաքու։  1935 թվականին ավարտել է Բաքվի մանկավարժական տեխնիկումը և որպես ուսուցիչ աշխատել Կիրովաբադի շրջանի Զագլիկ գյուղի միջնակարգ դպրոցում։ 1935-1939 թվականներին սովորել և ավարտել է Երևանի Խաչատուր Աբովյանի անվան մանկավարժական ինստիտուտի պատմության ֆակուլտետը, այնուհետև նշանակվել Սիսիանի շրջանի Բազարչայ գյուղի դպրոցի տնօրեն։

1939 թվականին Սիմոնյանը զորակոչվել է զինվորական ծառայության։ Թերմեզի հրետանային ուսումնարանն ավարտելուց հետո ծառայել է Իրանի հայկական զորամասում։ Այնուհետև գործող բանակում կռվել է գերմանաֆաշիստական զորքերի դեմ, մասնակցել մեր քաղաքների ու բնակավայրերի ազատագրման մարտերին։

Սիմոնյանն աչքի է ընկել Օրյոլ-Կուրսկի ճակատամարտում ցուցաբերած քաջությամբ ու արիությամբ և ներկայացվել «Կարմիր աստղի» շքանշանով պարգևատրման, սակայն 1943 թվականի օգոստոսին Օրյոլ-Կուրսկի ճակատամարտում զոհվել է՝ կրծքին չկրելով պարգևը։

Մովսես Սիմոնյանի աճյունը հանգչում է Օրյոլի մարզի Կիրովսկի շրջանի Վոժով գյուղի եղբայրական գերեզմանոցում, որտեղ հուշարձանին փորագրված է նաև Մովսես Միքայելի Սիմոնյանի անունը։

## Պարգևներ
*«Կարմիր աստղի» շքանշան

## Ծանոթագրություններ

Կատեգորիա:Դպրոցի տնօրեններ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Բորիս Օկրեստին

**Բորիս Սեմյոնի Օկրեստին** (), խորհրդային օդաչու, Խորհրդային Միության հերոս։

## Կենսագրություն
Բորիս Օկրեստինը ծնվել է 1923 թվականի փետրվարի 18-ին Մոսկվայում, բանվորի ընտանիքում։ Յոթերորդ դասաւրանն ավարտելով ընդունվել է «Մետրոստրոյ»-ի աերոակումբ, հետո, այնտեղ էլ աշխատել է որպես ավիատեխնիկ և օդաչու-հրահանգիչ։ 1942 թվականին Կարմիր բանակ է զորակոչվել։ 1943 թվականին ընդունվել է Համամիութենական կոմունիստական կուսակցություն։

Ստալինգրադի ճակատամարտի ընթացքում, գիշերային ռմբակոծիչների գնդի կազմում ՊՕ-2 ինքնաթիռով ավելի քան 300 մարտական թռիչք է կատարել։ Հետո թռիչքները կատարել է Իլ-2 ինքնաթիռով։ Ծանր վիրավորվել է, բուժվելուց հետո գունդ է վերադարձել և շարունակել թռիչքները։

1943 թվականի դեկտեմբերին կատարել է 381 մարտական թռիչք, որոնց ընթացքում ոչնչացրել է 40 տանկ, երկու զրահամեքենա, երկու ինքնաթիռ և այլ ռազմական տեխնիկա և հակառակորդի կենդանի ուժ։

ԽՍՀՄ Գերագույն Խորհրդի Նախագահության 1944 թվականի ապրիլի 13-ի թիվ 3370 հրամանագրով՝ գերմանական զավթիչների դեմ պայքարի առաջին գծում, հրամանատարության  մարտական առաջադրանքների օրինակելի կատարման և հերոսության համար  գվարդիայի ավագ լեյտենանտ Բորիս Սեմյոնի Օկրեստինին շնորհվել  «Խորհրդային Միության հերոսի կոչում», Լենինի շքանշան և «Ոսկե աստղ» մեդալ։

Զոհվել է 1944 թվականի հուլիսի 6-ին Մինսկից 20 կմ հեռու՝ վառվող ինքնաթիռը ուղղելով թշնամու կենդանի ուժի կուտակման վրա։ 1944 թվականի օգոստոսի 20-ին Առաջին օդային բանակի թիվ 51/ն հրամանով հետմահու պարգևատրվել է «Հայրենական պատերազմի» 1-ին աստիճանի շքանշանով։

Թաղվել է Մինսկի ռազմական գերեզմանոցում։

## Հիշատակ
Բորիս  Օկրեստինի հիշատակին անվանված են՝

* փողոց Մինսկում
* գիմնազիա, որտեղ կառուցվել է Օկրեստինի հուշահամալիր
* փողոց Գրոդնոյի մարզի Լիդա բնակավայրում
* դպրոց Սարանկա գյուղում

## Նշումներ


## Ծանոթագրություններ

Կատեգորիա:Լենինի շքանշանի ասպետներ
Կատեգորիա:ԽՄԿԿ անդամներ
Կատեգորիա:Խորհրդային Միության հերոսներ
Կատեգորիա:Կարմիր աստղի շքանշանի ասպետներ
Կատեգորիա:Կարմիր դրոշի շքանշանի ասպետներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:Ստալինգրադի ճակատամարտի մասնակիցներ
Վահան Սիմոնյան

**Վահան Մելիքի Սիմոնյան** (), հայ մանկավարժ։ ԽՄԿԿ անդամ (1930): Հայրենական մեծ պատերազմի մասնակից։

## Կենսագրություն
Վահան Սիմոնյանը ծնվել է 1909 թվականին  Սիսիանի շրջանի Ախլաթյան գյուղում։ 1929-1938 թվականներին եղել է Ախլաթյան, Դարաբաս և Տոլորս գյուղերի դպրոցների տնօրեն և պատմության ուսուցիչ։ 1930 թվականին ընդունվել է ԽՄԿԿ շարքերը։ 1941 թվականին ավարտել է Երևանի մանկավարժական ինստիտուտի հեռակա բաժնի պատմության ֆակուլտետը։ 1942 թվականի փետրվարի 22-ին զորակոչվել է բանակ։ Սովորել է Թելավի և Բաքվի ռազմական ուսումնարաններում։ Ռազմական ուսումնարանն  ավարտել, ստացել է կրտսեր լեյտենանտի կոչում, կռվել 126-րդ Կարմիր դրոշի շքանշանակակիր հրաձգային դիվիզիայի շարքերում, որպես դասակի հրամանատար։ 1943 թվականի հուլիսին մասնակցել է Դոնեցկ, Զապորոժիե, Մելիտոպոլ քաղաքների ազատագրման համար մղված մարտերին, արիաբար կռվել և իրավորվել է, ապաքինվելուց հետո վերադարձել զորամաս։

Պարգևատրվել է «1941-1945 թթ. Հայրենական մեծ պատերազմում Գերմանիայի դեմ տարած հաղթանակի», մարտական և մի քանի  հոբելյանական մեդալներով, աշխատանքային «Պատվո նշան» շքանշանով։

1944 թվականին Սիմոնյանը ռազմաճակատում կրկին ծանր վիրավորվել է, ազատվել զինվորական ծառայությունից և որպես 2-րդ խմբի հաշմանդամ զորացրվել է և վերադառնալով հայրենիք՝ նշանակվել դպրոցի տնօրեն, աշխատել մինչև կենսաթոշակի անցնելը։

## Պարգևներ
* «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
* «Պատվո նշան» շքանշան

## Ծանոթագրություններ

Կատեգորիա:Դպրոցի տնօրեններ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Արամ Վարդազարյան

**Արամ Հովհաննեսի Վարդազարյան** (), հայ մանկավարժ։ ԽՄԿԿ անդամ (1942): Հայրենական պատերազմի մասնակից։

## Կենսագրություն
Արամ Վարդանյանը ծնվել է 1917 թվականին, Խնձորեսկ գյուղում։ Գորիսի մանկավարժական ուսումնարանն ավարտելուց հետո 1937-1938 թվականներին դասավանդել է  Խնածախ գյուղի դպրոցում։

1938 թվականի հոկտեմբերին զորակոչվել է բանակ և ծառայել Սամարղանդ քաղաքում տեղակայված 19-րդ լեռնային հեծյալ դիվիզիայի 71-րդ գնդում։ Ավարտել է պարտադիր զինծառայությունը և կրկին աշխատել հայրենի գյուղի դպրոցում։

1941 թվականին զորակոչվել է գործող բանակ որպես փորձառու զինվոր։ Ծառայել է 409-րդ հայկական հրաձգային դիվիզիայում, որպես 675-րդ գնդի դպրոցի ավագ։ Այնուհետև փոխադրվել է 390-րդ հայկական դիվիզիա և մասնակցել Ղրիմի պաշտպանությանը, հեծյալ զորամասում արիաբար դրսևորելով իրեն։ 1942 թվականին Վարդազարյանը ընդունվել է ԽՄԿԿ շարքերը։ 1943 թվականին ավարտել է հրամկազմի ռազմական դասընթացը և ստացել լեյտենանտի կոչում։

89-րդ հայկական Թամանյան դիվիզիայում Վարդանյանը  մասնակցել է Ղրիմի ազատագրման մարտերին։ Վիրավորվել է Կերչի համար մղված մարտերից մեկում։ Ապաքինվելուց հետո նորից վերադարձել է Ղրիմ, հրամանատարների պահեստային գունդ և 1944 թվականին՝ զորացրվել։

Արամ Վարդանյանը պարգևատրվել է «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար», «Խիզախության համար» և այլ մարտական ու հոբելյանական մեդալներով։

Հետպատերազմյան տարիներին աշխատել է Գորիս քաղաքում։

## Պարգևներ
* «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
* «Խիզախության համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Ձնային այծ

**Ձնային այծ** (), երկկճղակավոր կաթնասուն սնամեջ եղջյուրավորների ընտանիքից։

## Նկարագրություն
Մարմնի երկարությունը արուների մոտ 155—180 սմ է, էգերի մոտ՝ 140—170 սմ, վզակոթի բարձրությունը 80—110 սմ է, արուների քաշը 95—130 կգ է, իսկ էգերինը 60—90 կգ։ Եղջյուրների երկարությունը 21—30 սմ է,պոչինը՝ 10—20 սմ։ Կյանքի չորրորդ տարում արուները ավելի բարձր են՝ 7,5-15 սմ, քան էգերը։ Բուրդը խիտ, երկար, սպիտակ, փափուկ է։ Արտաքնապես ձնային այծը նման է սովորական ընտանի այծի։ Արուների և էգերի մոտ եղջյուրների երկարությունը հասնում է 20-30 սմ-ի, եղջյուրներն հենց իրենք կլորացված կտրվածքի ձև ունեն։

## Արեալը և բնակության վայրերը
Ձնային այծ հանդիպում է Հյուսիսային Ամերիկայի արևմուտքում։ Հիմնական արեալը ԱՄՆ- ում՝ Այդահո նահանգների լեռնաշղթաներն են, Մոնատան և հարավ-արևելյան Ալյասկան,  Կանադաում՝ Ալբերտաի, Բրիտահական Կոլումբիաի գավառները, Յուկոնի հարավի տարածքները։ Այդ տեսակը տարածված է նաև Օլիմպիկ թերակղզում, մինչև Ալյասկայի կենտրոն, ինչպես նաև Նեվադայում, Կոլորադոյում և Վայոմինգում։

Ձնային այծը լեռնային կենդանի է, որն ապրում է դժվարամատչելի վայրերում, անտառների սահմանից վեր, ամռանը  հաճախ հանդիպում ենք նույնիսկ ծովի մակարդակից 3000 մետր բարձր բարձրության վրա։
Սնվում է խոտերով և քարաքոսներով, լավ կարող են դիմանալ մինչև 40 °С սառնամանիքի։ Միշտ լինում են փոքր նախիրներով ։

## Բազմացում
Զուգավորումը տեղի է ունենում նոյեմբեր-դեկտեմբեր ամիսներին, ծնունդը ՝ մայիս-հունիս ամիսներին, ավելի հաճախ մեկ այծ է ծնվում, ավելի հազվադեպ ՝ երկու։

## Պահպանում
Կենսաբանների մոտավոր գնահատականների համաձայն, ձնային այծերի ընդհանուր քանակը ներկայումս  կազմում է 80,000-ից 119,000՝ հասուն առանձնյակների  հետ։ Միևնույն ժամանակ, Կանադայում ապրում է մոտավորապես 58,000 կենդանի, բայց այս ցուցանիշը կարող է տատանվել 44,000-ից 72,000 առանձնյակների, բաշխված հետևյալ կերպ՝ Ալբերտա ՝2750; Բրիտանական Կոլումբիա՝ մինչև 39 000 մինչև 67 000, հյուսիս-արևմտյան տարածքներում  ՝ 1000, Յուկոնում՝  1400։ Ամերիկայի Միացյալ Նահանգներում բնակչության թվաքանակը տատանվում է 36,000-ից 47,000 առանձնյակների, հարակից նահանգներում՝ ավելի քան 12,000 կենդանիների և Ալյասկայում 24,000-ից մինչև 33,000։.Այս տեսակը գտնվում է հսկողության տակ։ Այնուամենայնիվ, չնայած համեմատաբար փոքր թվին,բնավայրերի տարածքների անմատչելիության պատճառով ոչնչացման վտանգը փոքր է։

Տեսակը պաշտպանված է։ Այնուամենայնիվ, չնայած համեմատաբար փոքր թվի, բնակավայրերի տարածքների անմատչելիության պատճառով ոչնչացման վտանգը փոքր է։

## Պատկերասրահ

Mt Goat Std Snow 137.jpg|Ձմեռային մորթի
ODFW goat3.JPG
2016-11 zoo sauvage de Saint-Félicien - Oreamnos americanus 01.jpg
My Public Lands Roadtrip- Wildlife in Wyoming (19724467860).jpg
Mt Goat Snow 128.jpg
Mountain goat Mount Rainier NP 22 September 2016 AJTJohnsingh P1050741.jpg|Ամառային մորթի
Look at me! (2974902849).jpg
Mountain Goat Mount Massive.JPG
Mountain Goats on Mount Evans Colorado.JPG


## Ծանոթագրություններ
Հայկ Տատինցյան

**Հայկ Տիգրանի Տատինցյան** (), հայ մանկավարժ։ ՀԽՍՀ վաստակավոր ուսուցիչ (1960): ԽՄԿԿ անդամ (1944):

## Կենսագրություն
Հայկ Տատինցյանը ծնվել է 1918 թվականին Գորիս քաղաքում։ Սովորել է Գորիսի միջնակարգ դպրոցում։ Ավարտել է Խաչատուր Աբովյանի անվան մանկավարժական ինստիտուտի հեռակա բաժնի աշխարհագրության ֆակուլտետը։ 1939 թվականից զբաղվել է մանկավարական գործունեությամբ։ 1940 թվականին եղել է Եղեգնաձորի շրջանի Աղավնաձորի միջնակարգ դպրոցի տնօրեն։ 1940 թվականի հոկտեմբերին զորակոչվել է զինվորական պարտադիր ծառայության։ Հայկ Տատինցյանը Հայրենական մեծ պատերազմին մասնակցել է 1941 թվականի հունիսի 23-ից, 481-րդ գնդում որպես գնդացրային ջոկի հրամանատար։ Աչքի է ընկել առաջին Բելոռուսական, այնուհետև Ուկրաինական ռազմաճակատներում ֆաշիստական զավթիչների դեմ մղված մարտերում և արժանացել հրամանատարության խրախուսանքներին և շնորհակալագրերին։

Հյուսիս-Արևմտյան և Վոլխովյան ռազմաճակատներում 2-րդ հարվածային բանակի 23-րդ հրաձգային բրիգադի գնդացրային ջոկի հրամանատար Հայկ Տատինցյանը մարտերում ցուցաբերած արիության համար պարգևատրվել է «Կարմիր աստղի» շքանշանով։

1942 թվականի փետրվարին Վոլխով գետի ափամերձ մասում գրոհներից մեկում ծանր վիրավորվել է։ Երկարատև բուժում է ստացել զինվորական հոսպիտալում, այնուհետև զորացրվել է։

Տատինցյանը շուրջ 10 տարի եղել է Գորիսի շրջանի Խնձորեսկ գյուղի միջնակարգ դպրոցի տնօրեն, 1952-1955 թվականներին նշանակվել է շրջանային ժողկրթբաժնի վարիչ, ապա ղեկավարել Գորիսի գիշերօթիկ դպրոցը, աշխատել ժողկրթբաժնի մեթոդիստ։ ԽՄԿԿ անդամ է 1944 թվականից։

1960 թվականին արժանացել է հանրապետության վաստակավոր ուսուցչի պատվավոր կոչման, պարգևատրվել է «1941-1945 թթ. Հայրենական մեծ պատերազմում Գերմանիայի դեմ տարած հաղթանակի», «Կովկասի պաշտպանության համար» և մի շարք այլ մարտական ու աշխատանքային մեդալներով։

Տատինցյանը ընտրվել է շրջանային, քաղաքային և գյուղական խորհուրդների պատգամավոր։

## Պարգևներ
* ՀԽՍՀ վաստակավոր ուսուցիչ (1960)
* «Կարմիր աստղի» շքանշան
* «1941-1945 թթ. Հայրենական մեծ պատերազմում Գերմանիայի դեմ տարած հաղթանակ համար» մեդալ
* «Աշխատանքային գերազանցության համար» մեդալ
* «Կովկասի պաշտպանության համար» մեդալ

## Ծանոթագրություններ

Կատեգորիա:Դպրոցի տնօրեններ
Կատեգորիա:ՀԽՍՀ վաստակավոր ուսուցիչներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Զավեն Բարխուդարյան

**Զավեն Գևորգի Բարխուդարյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Զավեն Բաղդասարյանը ծնվել է 1922 թվականին, Գորիսի շրջանի Տեղ գյուղում։ Միջնակարգ կրթություն ստանալուց հետո աշխատել է գյուղի դպրոցում։ 1942 թվականի գարնանը մեկնել է բանակ։ 1943 թվականի հունվարից մինչև 1945 թվականի մայիսի 9-ը Բարխուդարյանը պատերազմի ռազմաճակատներում կռվել է 164-րդ հատուկ հրաձգային բրիգադում, հիտլերական զավթիչների դեմ Հյուսիսային–Կովկասյան ռազմաճակատում, Կերչի ճակատամարտում, Օդեսայում,  Հունգարիայում, Չեխոսլովակիայում, Լեհաստանում, Քյոնիգսբերգի գրավման մարտերին։ Բանակում ծառայությունը շարունակել է Վիլնյուսում և Մինսկում մինչև 1947 թվականը։

Պարգևատրվել է «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար», «Խիզախության համար», «Կովկասի պաշտպանության համար» և մի շարք մարտական ու հոբելյանական մեդալներով։

Զորացրվելուց հետո 1947 թվականին Գորիսի շրջանի Վերիշենի միջնակարգ դպրոցում զբաղվել է մանկավարժական աշխատանքով։

## Պարգևներ
* «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
* «Կովկասի պաշտպանության համար» մեդալ
* «Խիզախության համար» շքանշան

## Ծանոթագրություններ

Կատեգորիա:«Խիզախության համար» մեդալակիրներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Դանիցա (համակենտրոնացման ճամբար)

**Դանիցա** (խորվաթերեն՝ **Logor "Danica"**), Երկրորդ համաշխարհային պատերազմի տարիներին Խորվաթիայի Անկախ Պետությունում ստեղծված համակենտրոնացման և մահվան առաջին ճամբարը։ Գտնվել է Կոպրիվնիցա քաղաքի մերձակայքում՝ պարարտանյութերի «*Դանիցա*» գործարանի լքված շենքերում։ Բացվել է 1941 թվականի ապրիլի 15-ին (ըստ որոշ աղբյուրների՝ ապրիլի 20-ին)։ Համակենտրոնացման ճամբարի հիմնադրման նախապատրաստական աշխատանքներին եռանդուն մասնակցություն է ունեցել Խորվաթիայի Անկախ Պետության ղեկավար (պոգլավնիկ) Անտե Պավելիչի տեղակալ Միյո Բաբիչը : Առաջին անհատ կալանավորները ճամբար են բերվել 1941 թվականի ապրիլի 18-ին, իսկ խմբերը՝ ապրիլի վերջերին։ Հրեաների առաջին խմբերը Դանիցայի ճամբարում հայտնվել են 1941 թվականի մայիսի սկզբներին և տանջամահ արվել մի քանի ամիս անց՝ հուլիսին։ Արդեն իսկ 1941 թվականի հունիսին ճամբարում կալանվածների թվաքանակը հասել էր մոտավորապես երկու հազարի։ Նրանց մեծ մասը սերբեր էին։ Վերջիններիս թվաքանակով հաջորդում էին խորվաթ կոմունիստները, հրեաները և գնչուները։ Կալանավորների ընդհանուր թիվը հասել է շուրջ հինգ հազարի; Ընդ որում՝ մոտավորապես տասը տոկոսը կազմում էին հրեաները։ Ընդհանուր առմամբ չորս հարյուրից ավելի գնչուներ են կալանված պահվել Դանիցայի համակենտրոնացման ճամբարում։ Նրանց որոշ մասին հենց այդտեղ էլ սպանել են։

## Գրականություն
* 
* 
* 
* 
* Zdravko Dizdar, “Ljudski gubici logora 'Danica' kraj Koprivnice 1941–1942,” Cˇasopis za suvremenu povijest, vol. 34, no. 2 (2002)

## Ծանոթագրություններ

## Արտաքին հղումներ
* ХАПШЕЊЕ 165 ЈЕВРЕЈСКИХ ОМЛАДИНАЦА У ЗАГРЕБУ У МАЈУ 1941. ГОДИНЕ 
* Свештеници у логору „Даница“ код Копривнице (Из биљежнице једног преживјелог свештеника-логораша)
* Милан Басташић Билогора и Грубишно Поље 1941 – 1991. 
* Удружење потомака и поштовалаца жртава комплекса усташких логора Госпић 1941.
* Музеј града Копривнице - Спомен подручје Даница

Կատեգորիա:Երկրորդ համաշխարհային պատերազմ
Կատեգորիա:Համակենտրոնացման ճամբարներ
Կատեգորիա:Հոլոքոստ
Պարտիզանական փառքի հուշահամալիր

**Պարտիզանական փառքի հուշահամալիր** (), Լենինգրադի մարզի Լուգայի շրջանում (135 կմ, Կիևյան մայրուղի) գտնվող հուշահամալիր, որը  նվիրված է երեք մարզերի` Լենինգրադի, Նովգորոդի և Պսկովի պարտիզանների մարտական եղբայրությանը։ Կառուցվել է 1973-1975 թվականներին (ճարտարապետ՝ Վյաչեսլավ Բուխաև, քանդակագործներ՝ Վիկտոր Բաժինով, Վլադիմիր Գորևոյ, Սերգեյ Կուբասով, Վլադիմիր Նեյմարկ)։ Բացվել է Հաղթանակի 30-ամյակի կապակցությամբ՝ 1975 թվականի մայիսի 10-ին։

## Ճարտարապետություն
Պարտիզանական փառքի հուշահամալիրը տեղակայված է բլրի գագաթին, որն իրենից ներկայացնում է ավելի քան 20 մետր բարձրությամբ քանդակագործական կոմպոզիցիա։ Բարձր գրանիտե պատվանդանի վրա տեղադրված է պարտիզան աղջկա արձանը` ավտոմատով և ձեռքում ծածանվող դրոշով, որով կարծես կոչ է անում ժողովրդին ելնել սուրբ պատերազմի զավթիչների դեմ։ Հուշարձանի բոլոր մանրամասները միավորող կոմպոզիցիոն տարրը համարվում է ճանապարհը, որը սկիզբ է առնում երկաթբետոնե ամրակառույց կրակակետի մոտակայքից և պահպանվել է Հայրենական մեծ պատերազմի ժամանակներից։ Այն անցնում է դաշտով, որտեղ տեղադրված են 13 գրանիտե կոթող-գլաքարեր՝ Լենինգրադի մարզում մարտնչած 13 պարտիզանական բրիգադներին նվիրված գրություններով։ Բլրի ստորոտում ճանապարհը դառնում է լայն սանդուղք, որի երկու կողմերում կան երեք ամրոցապաշտպանական աշտարակներ, որոնք խորհրդանշում են երեք մարզերը։

## Իրադարձություններ
Ռուսաստանի Դաշնության նախագահի 1997 թվականի մայիսի 5-ի թիվ 452 հրամանագրով հուշահամալիրը հանվել է դաշնային նշանակության պատմամշակութային ժառանգության օբյեկտների ցանկից և դասվել տեղական (տարածաշրջանային) նշանակության պատմամշակութային հուշարձանների շարքին։

Հաղթանակի 60-ամյակի առթիվ հուշահամալիրի տարածքը բարեկարգվել է։ 2004 թվականին սկսված վերականգնման աշխատանքների ընթացքում նորոգվել են հուշարձանի աստիճանները, փոխվել են մայթերի սալաքարերը, իրականացվել են այլ կապիտալ և կոսմետիկ բնույթի աշխատանքներ։

## Պատկերասրահ

Memorial «Partizanskaya slava». Steles.jpg|Գլաքար-ստելաներ
Memorial «Partizanskaya slava». Facade of memorial hall.jpg|Հուշասրահի ճակատային հատված


## Ծանոթագրություններ

Կատեգորիա:1975 հիմնադրումներ
Կատեգորիա:Բնօրինակում անաղբյուր հոդվածներ
Կատեգորիա:Լենինգրադի մարզի հուշարձաններ
Կատեգորիա:Ռուսաստանի մշակութային ժառանգության օբյեկտներ
Փոլադ Հաշիմով

**Փոլադ Իսրաիլ օկլի Հաշիմով** (, ), Ադրբեջանի ռազմական գործիչ, գեներալ-մայոր (2019), Ադրբեջանի զինված ուժերի 3-րդ բանակային կորպուսի շտաբի պետ։

2016 թվականի ապրիլի սկզբին մասնակցել է հայ-ադրբեջանական ռազմական գործողությունների մասնակից։ Պարգևատրվել է «Հայրենիքին մատուցած ծառայության համար» 2-րդ և 3-րդ աստիճանի մեդալներով (2014, 2016)։ Ծառայության տարիներին պարգևատրվել է նաև 12 մեդալով։

## Կենսագրություն
Փոլադ Հաշիմովը ծնվել է 1975 թվականին Գաբալա քաղաքում։ Փոլադ Հաշիմովի պապը Հայրենական մեծ պատերազմի վետերան էր։ Սովորել է Սումգայիթի թիվ 34 միջնակարգ դպրոցում։ 18 տարեկանում կամավոր մեկնել է Ղարաբաղյան պատերազմ։

Փոլադ Հաշիմովն ավարտել է Ադրբեջանի զինված ուժերի Բաքվի բարձրագույն դպրոցը և ռազմական ակադեմիան Թուրքիայում։ Ծառայել է Մռավի մոտ և Դաշքեսանի շրջանում, Ադրբեջանի և Հայաստանի զինված ուժերի շփման գոտիներում։

2003 թվականին մայոր Հաշիմովը Ադրբեջանի Նախագահ Հեյդար Ալիևի հրամանագրով պարգևատրվել է «Ռազմական վաստակի համար» մեդալով` Ադրբեջանի Հանրապետության անկախությունն ու տարածքային ամբողջականությունը պաշտպանելու գործում հատուկ ծառայությունների համար։ 2009 թվականին Նախագահ Իլհամ Ալիևի հրամանով պարգևատրվել է «Հայրենիքի համար» մեդալով՝ որպես փոխգնդապետ։

2016 թվականի ապրիլի 2-4-ին կայացած մարտերի ընթացքում Հաշիմովը եղել է 1-ին բանակային կորպուսի շտաբի պետ և վիրավորվել մարտերի ընթացքում։ Փոլադ Հաշիմովը պարգևատրվել է «Հայրենիքին մատուցած ծառայության համար» 2-րդ աստիճանի շքանշանով՝ 2016-ի ապրիլյան մարտերում մատուցած ծառայությունների համար։

2019 թվականի հունիսի 25-ին Փոլադ Հաշիմովին շնորհվել է գեներալ-մայորի բարձրագույն ռազմական կոչում։ Հետագայում Հաշիմովը նշանակվել է Ադրբեջանի Զինված Ուժերի 3-րդ բանակային կորպուսի շտաբի պետ։

Գեներալ-մայոր Հաշիմով Փոլադը զոհվել է 2020 թվականի հուլիսի 14-ին` հայ-ադրբեջանական ռազմական բախման ընթացքում՝ Հայաստանի կողմից արձակած կրակից։ Հուղարկավորվել է 2-րդ պատվո ծառուղում։

## Ծանոթագրություններ

Կատեգորիա:Ադրբեջանում հրազենից մահացածներ
Կատեգորիա:Ադրբեջանցի գեներալներ
Կատեգորիա:Արցախյան պատերազմի մասնակիցներ ադրբեջանական կողմից
Կատեգորիա:Մարտում զոհվածներ
Կատեգորիա:Քառօրյա պատերազմի մասնակիցներ ադրբեջանական կողմից